Harons (pavadonis)
Harons ir lielākais pundurplanētas Plutona dabiskais pavadonis. To 1978. gada jūnijā atklāja amerikāņu astronoms Džeimss Kristijs. Pavadonis nosaukts sengrieķu mitoloģiskā pārcēlāja Harona vārdā. 2015. gadā Haronu un Plutonu pētīja New Horizons misija. Harona diametrs ir apmēram 1207 km, tā virsmas laukums 4,58 miljoni km2. Sākotnēji pavadonis bija pazīstams ar nosaukumu S/1978 P 1.